कश्मीर में आज से काम करने लगेंगी सभी लैंडलाइन, बचे 19 एक्सचेंज भी आज से होंगे शुरू  
आज से काम करने लगेंगी सभी लैंडलाइन 
बचे 19 टेलीफोन एक्सचेंज चालू हो जाएंगे
90 फीसद इलाकों में पाबंदियां हटा दी गई हैं
कश्मीर में आज रात से लैंडलाइन फोन काम करने लगेंगे. आज रात से सारे एक्सचेंज चालू कर दिये जाएंगे. आपको बता दें कि कुपवाड़ा में पहले से ही मोबाइल सेवा चालू है. कुछ एक्सचेंज भी चालू कर दिये गए थे. बचे 19 एक्सचेंज आज रात से शुरू हो जाएंगे. गौरतलब है कि जम्मू कश्मीर के प्रधान सचिव रोहित कंसल ने सोमवार को बताया था कि घाटी के 90 फीसदी हिस्से में दिन के समय की पाबंदियां हटा दी गई है. कंसल ने कहा था कि कश्मीर घाटी में 111 पुलिस थाना क्षेत्रों में दिन के समय की पाबंदियां 92 थाना क्षेत्रों से पूरी तरह से हटा दी गई है, जो पिछले हफ्ते के 81 थाना क्षेत्रों से अधिक है.